Abat Fayzullayev. Abat Fayzullayev – oʻzbek diplomati. Oʻzbekistonning Italiyadagi elchisi. Shuningdek 2024-yil dekabrdan Kipr hamda 2025-yil 2-martdan Oʻzbekistonning Maltadagi birinchi elchisi. Oʻzbekistonning Avstriyadagi elchisi boʻlib ham ishlagan (2020—2023). Hayoti. 1982-yil 30-dekabrda Nukus shahrida tugʻilgan. Taʼlim. 2005-yilda Jahon iqtisodiyoti va diplomatiya universitetining xalqaro munosabatlar fakulteti bakalavr bosqichini, 2007-yilda shu fakultet magistraturasini tugatgan. 2009-yilda Toshkent davlat iqtisodiyot universiteti moliya fakulteti bakalavriatini sirtqi boʻlimini tugatgan. Mehnat faoliyati. 2007—2011 – Oʻzbekiston Respublikasi Tashqi ishlar vazirligi Tashqi siyosat tahlili va strategiyasi bosh boshqarmasida referent, attashe, uchinchi kotib, ikkinchi kotib, 2011—2013 – Oʻzbekiston Respublikasi Tashqi ishlar vazirligi Tashqi siyosat tahlili va strategiyasi bosh boshqarmasi boʻlim boshligʻi. 2013—2017 – Oʻzbekiston Respublikasining AQShdagi elchixonasining siyosiy tahlil boʻlimi attashesi. 2017—2018 – Oʻzbekiston Respublikasining AQShdagi elchixonasi siyosiy tahlil boʻlimining birinchi kotibi. 2018—2019 – Oʻzbekiston Respublikasi Tashqi ishlar vazirligi Amerika departamenti birinchi kotibi. 2019—2020 – Oʻzbekiston Respublikasi Tashqi ishlar vazirligi tashkiliy-inspektorlik boshqarmasi boshligʻi. 2020—2023-yillarda Oʻzbekistonning Avstriyadagi favqulodda va muxtor elchisi, Xalqaro atom energiyasi agentligidagi doimiy vakili etib tayinlanadi. 2022-yildan 2023-yilgacha Oʻzbekistonning Vengriyadagi favqulodda va muxtor elchisi. 2023-yil 26-oktyabr kuni Oʻzbekistonning Italiyadagi favqulodda va muxtor elchisi etib tayinlandi va Rim shahrida joylashgan xalqaro tashkilotlar (FAO, QXRXJ, BOOD) huzuridagi doimiy vakil hamda 2024-yilning dekabr oyidan boshlab O‘zbekistonning Kiprdagi elchisi sifatida ham faoliyat yuritmoqda. 2025-yil 2-mart O‘zbekistonning Maltadagi birinchi elchisi etib tayinlanadi.